<classify> Akizungumza kwenye jukwaa hilo, Mwenyekiti wa Mtandao wa Wanamuziki, John Kitime alisema umefika wakati wasanii kuingia mikataba kabla ya kazi, kuboresha kazi ili kuuza nje, namna ya kujitambulisha duniani kwa kuwa na mitandao yao na serikali kubadilika na kuwapo mfumo wa uongozi wa sanaa kuanzia ngazi ya wilaya hadi Taifa.Sisi wasanii tunatakiwa kutambua thamani yetu kwa kuingia mkataba kabla ya kufanya kazi yoyote ya sanaa na ikiwezekana kulipwa nusu ya malipo ili kuboresha maisha yetu, alisema Kitime.Pia aliwakumbusha wasanii kujiunga na Mfuko wa Taifa wa Bima ya Afya NHIF ili kupata matibabu kirahisi, huku msanii Salma Moshi anayejulikana kama Mama Nyoka, alijitolea kuwalipia wasanii wanne nusu ada ya bima ya afya.Mmoja wa wasanii waliolipiwa bima ya afya ni Mzee Kassim Mapili ambaye kwa sasa anasumbuliwa na moyo na figo na mwanamuziki Abbu Omar alilipa bima yake na kueleza kuwa Japan ni lazima kila mwananchi kuwa na bima ya afya, kwani ugonjwa hauji kwa taarifa na matibabu ni gharama kubwa.Salma Moshi ni msanii wa kwanza wa kike kuchezea nyoka katika jukwaa, na aliwahi kuwa kiongozi wa vikundi vya DDC, Kibisa Cultural Troupe Super, Mama Cultural Troupe na Ujamaa Cultural Troupe.Pia jukwaa hilo lilihudhuriwa na mwanamuziki Abbu Omar aliyewahi kupigia bendi za Urafiki na UDA Jazz ambaye alihamia Kenya na kupiga na kurekodi na makundi ya Simba wa Nyika na Les Wanyika. Aliwahi kurekodi albamu kadhaa akiwa Kenya kabla ya kuhamia Japan ambako anaishi kwa kupiga muziki akiwa na Watanzania wengine kama Lister Peter na Fresh Jumbe.  <topic>: MICHEZO 